Башта 5 йомортҡаны (һыуытҡыстан алдан алып ҡуйырға кәрәк, йылына торһон өсөн) оҙаҡ ҡына итеп туғырға кәрәк. Матур булып күпереп сыҡҡансы. Был иң мөһиме!!! Шунан семтем тоҙ һибергә лә, он өҫтәп, ҡамыр баҫырға, әгәр теләһәгеҙ, - балғалаҡ осонда сода ла һалып ебәрергә була. Ике төрлө итеп бешергәнем бар, тегеләй ҙә, былай ҙа оҡшай. Ҡамыр йомшаҡ ҡына булырға тейеш. Аҙаҡ ҡамырҙы йәйеп, үҙегеҙ теләгән оҙонлоҡта ҡырҡып, майлы суйында бешерергә генә ҡалды! Һәр партияны бешереп алғас, суйынды алдан әҙерләп ҡуйған һалҡын һыулы тимер табаҡҡа ултыртып, аҙыраҡ майҙы һыуытып алырға кәрәк. Шулай иткәндә генә бауырһаҡтар ярылмай бешә. Мин үҙем ҙур бауырһаҡтарҙы яратам, тәмлерәк һымаҡ.